НАГРАДА НА ИНФОРМАЦИОННОТО БЮРО НА ЕВРОПЕЙСКИЯ ПАРЛАМЕНТ В БЪЛГАРИЯ ЗА МЛАДИ ЖУРНАЛИСТИ

ПРАВИЛНИК

Член 1 - Цел

1. Наградата на Информационното бюро на Европейския парламент в България за млади журналисти се присъжда на журналисти до 35 години, които са спомогнали за изясняване на значими теми на европейско равнище или са насърчили по-доброто разбиране на институциите или политиките на Европейския съюз. Наградата има за цел да отличи и стимулира качествени журналистически материали на млади журналисти, които разглеждат определена тема, която се обявява всяка година. Наградата се присъжда в дух на зачитане на свободата и пълната независимост на медиите и медийния плурализъм и в контекста на желанието на Европейския парламент за подобряване на комуникацията между институциите на ЕС и европейските граждани.

2. Наградата ще бъде присъдена за първи път през м. ноември 2012 г.

3. Темата за 2012 г. е: 
Време за промяна в ЕС

Кризата в ЕС сблъска две различни визии за икономическото бъдеще на Европа - дали то да се основава на консервативни разходи на принципа ''харча, колкото произвеждам'', или на насърчаване на потреблението, заетостта и бизнеса като ключови фактори за растеж. И докато в началото ЕС реагира на кризата с ограничения, то през последната година ясно се вижда завой на ляво и стремеж към един по-социален модел. Но това ли е единствената промяна, която виждаме в Европа? Проблемите събудиха и промени в социалните, политическите и гражданските нагласи, поставящи под съмнение, или обратното - легитимиращи основни европейски ценности, каквито са солидарността, многообразието и толерантността. Затова, в тази насока ще бъдат отличени журналистически материали, отразяващи обективно и интересно текущите процеси от общоевропейско значение, независимо дали засягат икономически, финансови, социални, политически или културни въпроси.
Член 2 - Раздели

1. Наградата на Информационното бюро на Европейския парламент в България за млади журналисти отличава журналистически материали в два раздела: медии - печат, радио, телевизия и интернет сайт, както и за "гражданска" журналистика - материали, публикувани в интернет блогове.

2. Във всеки раздел се обявява един носител на наградата.  

Член 3 - Критерии за участие

1. Прави се разграничение между критериите, приложими за материалите, и тези, приложими за техните автори.

а) Материалите, за които може да бъде присъдена наградата на Информационното бюро на Европейския парламент в България за млади журналисти, са:

· една статия или един репортаж;

· които разглеждат зададената тема ;

· които са публикувани или разпространени в периода между 30 септември 2011 г. и 15 октомври 2012 г.;

· които са на български език;

· които са в една от платформите, посочени в член 2, параграф 1 (които от своя страна не трябва през посочения период да са получавали финансиране по медийни програми на Европейския парламент);

· които не са участвали в конкурс или са били публикувани в издание на Информационното бюро на ЕП в България. 

б) Авторите могат да бъдат отделни лица или екипи, които отговарят на изискването за млади журналисти до 35 години. 
в) Материалите трябва да бъдат оригинална работа на участника и да не нарушават авторските и сродните им права на трети лица. Ако възникне оплакване или претенция, то кандидатът се задължава да поеме защитата срещу такива претенции за своя сметка и да освободи организаторите от каквито и да е подобни обвинения и претенции.

г) Материалите не трябва да нарушават етичните норми в журналистиката и да не съдържат обиди на етническа, расова, верска или сексуална основа.
Член 4 - Процедура по допускане до участие

1. Информационното бюро на Европейския парламент в България помества покана за участие на своята интернет страница www.europarl.bg, която ще бъде публикувана и разгласена и от партньорските организации.

2. Поканата за участие в изданието на Наградата на Информационното бюро на Европейския парламент в България за млади журналисти за 2012 г. се счита за открита на 25 юли 2012 г. и се закрива на 15 октомври 2012 г.

3. Допуска се само един конкурсен материал на участник или на екип, но дадена медия може да представи повече от един конкурсни материала.

4. Не се изисква такса за участие.

Член 5 - Представяне на конкурсните материали

1. Конкурсният материал, който следва да бъде приложен към посоченото в член 4 заявление, трябва да бъде представен, както следва:

а) За писмени конкурсни материали, публикувани на хартиен носител или в интернет:

· формат А4, номерирани страници, 2 отпечатани екземпляра;
· сканирана страница от публикацията за печатни медии или snapshot за интернет сайт, на които ясно да се вижда датата на публикуване;
· наименование на вестника, периодичното издание, канала или интернет страницата, в които конкурсният материал се е появил за първи път.

б) За записи на радио или аудиовизуални конкурсни материали, включително публикуваните в интернет:

· в случай че конкурсният материал се предава чрез препоръчана поща 
или се доставя на място - 2 CD-та или DVD-та, съдържащи материала;

· резюме;

· наименование на програмата, в която конкурсният материал е бил излъчен за първи път.

2. Всички конкурсни материали трябва да бъдат изпратени по електронна поща (epsofia@ep.europa.eu), с препоръчана поща или доставени на място, на адреса на Информационното бюро на Европейския парламент в България (София 1000, ул. Московска 9).
3. Всички материали, подадени за участие, стават притежание на Информационното бюро на Европейския парламент в България и няма да бъдат връщани.

Член 6 - График

Крайните срокове за изданието за 2012 г. на Наградата на Информационното бюро на Европейския парламент в България за млади журналисти са, както следва: 


- обявяване на наградата:


25 юли 2012 г.


- получаване на конкурсни материали:
25 юли - 15 октомври 2012 г. 


- избор на носители на наградата:

края на октомври 2012 г.


- присъждане на наградата:


ноември 2012 г.

Член 7 - Комисия по присъждане на наградата
1. Носителите на Наградата на Информационното бюро на ЕП в България за млади журналисти се избират от самостоятелна комисия по присъждане на наградата, която е съставена от представители на професионалното журналистическо съсловие и организации, университетски преподаватели, блогъри и представители на Информационното бюро на ЕП в България. Носителите на наградата се избират съобразно критерии за качество на журналистическите материали. Комисията избира по един конкурсен материал за всеки от разделите, посочени в член 2. Член на журито няма право да гласува за материал на журналист, с който работи или е работил в една медия през периода октомври 2011 - октомври 2012 г.
Член 8 - Разпределяне на наградата

1. Наградата на Информационното бюро на Европейския парламент в България за млади журналисти е символична: грамота, както и посещение на сесия на Европейския парламент в Страсбург или Брюксел на разноски на Информационното бюро на ЕП в България.
Член 9 - Спазване на правилника

Участието в конкурса за наградата на Европейския парламент за журналистика налага спазване на настоящия правилник. 
